รัฐบาลไทย-ข่าวทำเนียบรัฐบาล-นายกรัฐมนตรี  ย้ำหอการค้าทั่วประเทศเป็นกลไกสำคัญในการขับเคลื่อนประเทศ พร้อมขอให้ร่วมมือกันนำพาประเทศไทยไปสู่ความมั่นคง มั่งคั่ง ยั่งยืน
วันอาทิตย์ที่ 2 ธันวาคม 2561
นายกรัฐมนตรี  ย้ําหอการค้าทั่วประเทศเป็นกลไกสําคัญในการขับเคลื่อนประเทศ พร้อมขอให้ร่วมมือกันนําพาประเทศไทยไปสู่ความมั่นคง มั่งคั่ง ยั่งยืน
นายกรัฐมนตรี เผยรัฐบาลพร้อมสนับสนุนเอกชน ผ่านมาตรการทั้งระยะสั้นระยะยาว  ย้ําหอการค้าทั่วประเทศเป็นกลไกสําคัญในการขับเคลื่อนประเทศ พร้อมขอให้ร่วมมือกันนําพาประเทศไทยไปสู่ความมั่นคง มั่งคั่ง ยั่งยืน
วันนี้(2ธ.ค.61)เวลา09.30น. ณห้องEH 105ศูนย์นิทรรศการและการประชุมไบเทค(BITEC)กรุงเทพฯพลเอกประยุทธ์จันทร์โอชานายกรัฐมนตรีกล่าวปาฐกถาพิเศษเรื่อง“การปฏิรูปประเทศสู่ไทยมั่งคั่งไทยมั่นคงไทยยั่งยืน”ในงานสัมมนาหอการค้าทั่วประเทศครั้ง36จัดขึ้นระหว่างวันที่1 - 2ธันวาคม2561ภายใต้แนวคิด “ 85ปีแห่งความทุ่มเทให้ไทยเท่ไทยเท่าเทียมไทยยั้งยืน”เนื่องในโอกาสเฉลิมฉลอง85ปีหอการค้าไทยในปีพ.ศ. 2561เพื่อให้ผู้ร่วมสัมมนาฯได้รับทราบนโยบายและนําไปใช้เป็นแนวทางในการขับเคลื่อนเศรษฐกิจของประเทศไทยให้เป็นไปในทิศทางเดียวกันซึ่งในงานสัมมนาฯมีการระดมความคิดและข้อเสนอแนะแนวทางการขับเคลื่อนทางด้านการค้าและการลงทุนด้านเกษตรและอาหารและด้านท่องเที่ยวและบริการโดยมีผู้เข้าร่วมงานประกอบด้วยคณะกรรมการห้อการค้าไทยผู้ว่าราชการจังหวัดทุกจังหวัดผู้แทนหอการค้าไทยประจําจังหวัดทุกจังหวัดภาคีเครือข่ายหน่วยงานภาครัฐและเอกชนเจ้าหน้าที่ที่เกี่ยวข้องและสื่อมวลขนจํานวนประมาณ2,000คน
โอกาสนี้นายกรัฐมนตรีได้กล่าวตอนหนึ่งของการปาฐกถาพิเศษเรื่อง“การปฏิรูปประเทศสู่ไทยมั่งคั่งไทยมั่นคงไทยยั่งยืน”ว่า หอการค้าไทยทั่วประเทศถือเป็นกลไกและมีบทบาทที่สําคัญยิ่งในการขับเคลื่อนให้ประเทศไทยมีการพัฒนาด้านเศรษฐกิจและสังคม โดยเฉพาะการมีส่วนสําคัญในการทําให้ประชาชนทุกภาคส่วนมีชีวิตความเป็นอยู่ที่ดีขึ้นและสร้างรายได้ให้กับประเทศ ซึ่งเกิดจากการดําเนินงานที่เชื่อมโยงกันทั้งระบบตั้งแต่ต้นทาง กลางทาง ไปจนถึงปลายทาง คือ ผู้ผลิต การแปรรูป การใช้นวัตกรรมเข้ามาช่วยพัฒนาผลิตภัณฑ์และสินค้า การบริหารจัดการด้านการตลาดและจําหน่ายยังผู้บริโภค เป็นต้น ซึ่งวันนี้หอการค้าฯ มีบทบาทสําคัญในการที่จะช่วยกันขับเคลื่อนประเทศไทยไปสู่ “ความมั่นคง มั่งคั่ง และยั่งยืน” ตามวิสัยทัศน์ประเทศไทยที่กําหนดไว้ในการที่จะทําให้ประเทศไทยหลุดพ้นกับดักความยากจนและประเทศรายได้ปานกลางให้ได้ ภายใน 20 ปี ซึ่งเป็นไปตามยุทธศาสตร์ชาติ 20 ปี ที่รัฐบาลได้กําหนดและวางแผนไว้สําหรับเด็ก เยาวชนและประชาชนรุ่นต่อไปในอนาคต พร้อมกล่าวว่าประเทศไทยได้มีการพัฒนาทางด้านเศรษฐกิจและสังคมอย่างต่อเนื่อง โดยประเทศไทยเป็นประเทศมีความอุดมสมบูรณ์ทางธรรมชาติและแรงงานที่หลากหลายทําให้มีเกษตรกรรม การท่องเที่ยวและการบริการเป็นพื้นฐานสําคัญ ในการขับเคลื่อนให้ประเทศไทยสามารถก้าวพ้นกับดักรายได้ปานกลางไปให้ได้ โดยขอให้ทุกคนช่วยกันรักษาศักยภาพในเรื่องเหล่านี้ให้คงอยู่ตลอดไป โดยเฉพาะการบริการที่ดี และมีอัธยาศัยไมตรีรอยยิ้มที่แสดงถึงความจริงใจของคนไทย รวมถึงอาหารที่มีรสชาติอร่อย มีคุณภาพและราคาถูก และขอให้นําศักยภาพดังกล่าวไปใช้ให้เกิดประโยชน์ทางด้านการค้าและการลงทุนด้วย
พร้อมกันนี้ นายกรัฐมนตรี ได้กล่าวฝากให้ทุกคนมีการพัฒนาตนเองอยู่เสมอเพื่อเตรียมความพร้อมรองรับการเปลี่ยนแปลงต่าง ๆ ที่เกิดขึ้น ทั้งเรื่องของการค้า เทคโนโลยีดิจิทัล ภาคอุตสาหกรรม และภาคการเกษตร โดยเฉพาะภาคการเกษตรซึ่งปัจจุบันแรงงานภาคการเกษตรได้มีการลดลงอย่างต่อเนื่อง โดยบุคลากรและคนรุ่นใหม่หันไปประกอบอาชีพอื่นแทนที่มีรายได้สูงกว่า จึงฝากให้ทุกคนช่วยกันคิดหาวิธีหรือแนวทางในการพัฒนาเพื่อรักษาเกษตรกรรมให้คงอยู่เป็นพื้นฐานสําคัญของประเทศและให้มีผลผลิตที่มีคุณภาพสามารถแข่งขันกับต่างประเทศได้ โดยเฉพาะการทําเกษตรไบโอ หรือ BCG ซึ่งรัฐบาลกําลังดําเนินการอยู่ รวมไปถึงการทําให้ประชาชนหรือเกษตรกรซึ่งเป็นกระดูกสันหลังของประเทศให้มีรายได้ที่ดีขึ้น
อีกทั้ง นายกรัฐมนตรี ได้กล่าวถึงการปฏิรูปว่าจะเกิดขึ้นอย่างบูรณาการทุกมิติ นอกจากการดําเนินการของรัฐบาลแล้ว ทุกภาคส่วนต้องมีส่วนร่วม โดยรัฐบาลเป็นผู้อํานวยความสะดวกในเรื่องต่าง ๆ เช่น การแก้ไขกฎระเบียบ ข้อบังคับ เพื่อให้การทํางานเป็นไปอย่างไร้รอยต่อ ซึ่งปัจจุบันรัฐบาลได้มีการดําเนินการปลดล็อคในหลายเรื่อง ทั้งการค้าในประเทศและต่างประเทศ การดําเนินการในเรื่องการอํานวยความสะดวกในการประกอบธุรกิจ (Doing Business) ให้มีความสะดวกรวดเร็วขึ้น รวมถึงการพัฒนาและเตรียมความพร้อมคนทุกกลุ่มในประเทศทั้ง 1.0 2.0 และ 3.0 ให้ทันกับความเปลี่ยนแปลงของโลกและเทคโนโลยีดิจิทัล เพื่อเข้าสู่การปฏิวัติอุตสาหกรรมครั้งที่ 4 หรือ การไปสู่ 4.0 ตลอดจนการเตรียมพร้อมประเทศเข้าสู่สังคมผู้สูงอายุในอนาคต ขณะเดียวกันทุกภาคส่วนต้องสร้างการมีส่วนร่วมให้มากขึ้น เพื่อรองรับการสร้างมูลค่าเพิ่ม ด้านการผลิตพื้นฐานของประเทศ และสร้างรายได้ให้กับประชาชนได้มากขึ้น มั่นคงและยั่งยืน โดยให้ “ทําน้อยได้มากขึ้น” จากเดิมที่ทํามากแต่ได้น้อย เป็นต้น
นอกจากนี้ นายกรัฐมนตรี ได้กล่าวย้ําว่าการปฏิรูปเพื่อสร้างความมั่งคั่งที่ยั่งยืนและมีรายได้ที่มั่นคงต้องดําเนินการให้ครอบคลุมในทุกขั้นตอนตั้งแต่การวางแผนการลงทุนการผลิตการแปรรูปการตลาดและการจําหน่ายที่รวมถึงการค้าขายกับต่างประเทศซึ่งในห่วงโซ่เหล่านี้การค้าการลงทุนและการตลาดถือเป็นข้อต่อและช่องทางสําคัญในการสร้างและกระจายรายได้ให้กับประชาชนและประเทศในภาพรวมหอการค้าทั่วประเทศจึงมีความสําคัญที่จะเป็นกลไกในการเชื่อมต่อระหว่างการปฏิรูปจากภาครัฐและการพัฒนาพื้นที่ต่างๆให้สอดรับกัน ขณะที่ภาครัฐก็พร้อมที่จะสนับสนุนเอกชนผ่านมาตรการทั้งระยะสั้นระยะยาวเพื่อแก้ไขปัญหาเฉพาะหน้าและปัญหาเชิงโครงสร้างสะท้อนจากการจัดทํายุทธศาสตร์ชาติ20ปีและแผนปฏิรูปประเทศที่ให้ความสําคัญกับการสร้างรากฐานการพัฒนาในระยะยาวเพื่อขับเคลื่อนประเทศทั้งนี้ในส่วนของภาครัฐได้เร่งกระตุ้นเศรษฐกิจฐานรากผ่านนโยบายการช่วยเหลือสินค้าเกษตรทั้งการช่วยเหลือระยะสั้นและการปรับตัวระยะยาวบัตรสวัสดิการแห่งรัฐที่มุ่งช่วยเหลือผู้มีรายได้น้อยให้สามารถมีคุณภาพชีวิตที่ดีขึ้นโครงสร้างพื้นฐานต่างๆที่ช่วยลดต้นทุนและการเข้าถึงตลาดโดยมีโครงการสําคัญประกอบด้วยโครงการรถไฟความเร็วสูงโครงการขยายท่าเรือน้ําลึกโครงการสนามบินและเมืองการบินรวมถึงศูนย์ซ่อมบํารุงอากาศยานเป็นต้นซึ่งส่วนใหญ่เป็นโครงการร่วมทุนระหว่างรัฐและเอกชน พร้อมกล่าวขอบคุณหอการค้าทั่วประเทศที่เข้ามาเป็นส่วนสําคัญที่จะช่วยภาครัฐในการขับเคลื่อนประเทศให้ได้อย่างตรงความต้องการของพื้นที่และหวังเป็นอย่างยิ่งว่าทุกคนจะร่วมมือกันเพื่อพาประเทศไทยไปสู่ความมั่นคงมั่งคั่งยั่งยืน
จากนั้น นายกรัฐมนตรี ได้รับมอบสมุดปกขาวรายงานสรุปผลเกี่ยวกับการจัดงานสัมมนาหอการค้าฯ ซึ่งประกอบด้วยประเด็นต่าง ๆ อาทิ ด้านการค้าการลงทุน ด้านการเกษตรและอาหาร ด้านการท่องเที่ยวและบริการ การร่วมมือกับภาครัฐในการจัดทําแผนงานต่าง ๆ เช่น การทํายุทธศาสตร์จังหวัดร่วมกับกระทรวงมหาดไทยกระทรวงพาณิชย์ กระทรวงอุตสาหกรรม กระทรวงคมนาคมEEC, SEZ, Big Rock Projects การอํานวยความสะดวกในการดําเนินธุรกิจ (Ease of Doing Business) เป็นต้น พร้อมเยี่ยมชมนิทรรศการเกี่ยวกับการจัดงานฯ ก่อนเดินทางกลับ
_____________
กลุ่มประชาสัมพันธ์และเผยแพร่สํานักโฆษก